Адначасова рабіў запыты ў розныя архівы, вёў перапіску з іншымі аматарамі краязнаўства з розных куткоў былога Савецкага Саюза, у розных крыніцах шукаў звесткі пра Іўеўскі раён. І ўсё гэта рабіў у вольны ад працы час і за свае грошы. Знаходзячыся ў музеі і размаўляючы з яго гаспадаром, не можаш не здзівіцца энергіі гэтага чалавека і яго захопленасці любімай справай.